CELEX: 32018D2061
Language: sk
Date: 2018-12-18 00:00:00
Title: Rozhodnutie Politického a bezpečnostného výboru (SZBP) 2018/2061 z 18. decembra 2018, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/2/2018)

27.12.2018   
               
               
                  SK
               
               
                  Úradný vestník Európskej únie
               
               
                  L 329/22
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/2061
         z 18. decembra 2018,
         ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/2/2018)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa rozhodnutia 2013/233/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia misie EUBAM Libya, a najmä rozhodnutie o vymenovaní vedúceho misie.
                  
               
                     (2)
                  
                  
                     PBV 30. augusta 2016 prijal rozhodnutie (SZBP) 2016/1634 (2), ktorým bol pán Vincenzo TAGLIAFERRI vymenovaný za vedúceho misie EUBAM Libya na obdobie od 1. septembra 2016 do 21. augusta 2017.
                  
               
                     (3)
                  
                  
                     Rada 17. júla 2017 prijala rozhodnutie (SZBP) 2017/1342 (3), ktorým sa predlžuje mandát misie EUBAM Libya na obdobie od 22. augusta 2017 do 31. decembra 2018.
                  
               
                     (4)
                  
                  
                     PBV 18. júla 2017 prijal rozhodnutie (SZBP) 2017/1401 (4), ktorým sa predlžuje mandát pána Vincenza TAGLIAFERRIHO ako vedúceho misie EUBAM Libya na obdobie od 22. augusta 2017 do 21. augusta 2018.
                  
               
                     (5)
                  
                  
                     PBV 20. marca 2018 prijal rozhodnutie (SZBP) 2018/558 (5), ktorým sa predlžuje mandát pána Vincenza TAGLIAFERRIHO ako vedúceho misie EUBAM Libya na obdobie od 22. augusta 2018 do 31. decembra 2018.
                  
               
                     (6)
                  
                  
                     Rada 17. decembra 2018 prijala rozhodnutie (SZBP) 2018/2009 (6), ktorým sa mandát misie EUBAM Libya predlžuje na obdobie od 1. januára 2019 do 30. júna 2020.
                  
               
                     (7)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol, aby sa mandát pána Vincenza TAGLIAFERRIHO ako vedúceho misie EUBAM Libya predĺžil na obdobie od 1. januára 2019 do 31. decembra 2019,
                  
               PRIJAL TOTO ROZHODNUTIE:
         
            Článok 1
            Mandát pána Vincenza TAGLIAFERRIHO ako vedúceho misie EUBAM Libya sa týmto predlžuje do 31. decembra 2019.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. januára 2019.
         
         
            V Bruseli 18. decembra 2018
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 138, 24.5.2013, s. 15.
         
            (2)  Rozhodnutie Politického a bezpečnostného výboru (SZBP) 2016/1634 z 30. augusta 2016 o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2016) (Ú. v. EÚ L 243, 10.9.2016, s. 10).
         
            (3)  Rozhodnutie Rady (SZBP) 2017/1342 zo 17. júla 2017, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) a ktorým sa predlžuje jeho platnosť (Ú. v. EÚ L 185, 18.7.2017, s. 60).
         
            (4)  Rozhodnutie Politického a bezpečnostného výboru (SZBP) 2017/1401 z 18. júla 2017, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2017) (Ú. v. EÚ L 199, 29.7.2017, s. 13).
         
            (5)  Rozhodnutie Politického a bezpečnostného výboru (SZBP) 2018/558 z 20. marca 2018, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2018) (Ú. v. EÚ L 93, 11.4.2018, s. 3).
         
            (6)  Rozhodnutie Rady (SZBP) 2018/2009 zo 17. decembra 2018, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) a predlžuje sa jeho platnosť (Ú. v. EÚ L 322, 18.12.2018, s. 25).